Správa zo zahraničnej pracovnej cesty
1.	Účastník ZPC:
Titul, meno a priezvisko:	 prof. MUDr. Andrej Dukát, CSc.
Pracovisko:			Ministerstvo školstva, vedy, výskumu a športu SR (MŠVVaŠ SR)
Pracovné zaradenie:	člen Akreditačnej komisie, poradného orgánu vlády Slovenskej republiky (AK) 
Znalosť jazykov:		nemecký jazyk, anglický jazyk, ruský jazyk

2.	Zahraničná pracovná cesta:
Štát :				Nemecko
Mesto: 				Berlín
Vykonaná v dňoch:		3. - 4. 3. 2016
Účel cesty:	Účasť na rokovaní  „The Association of Medical Schools in Europe“ (AMSE) s témou:  Quality assurance initiative of AMSE
Spôsob financovania:	Z rozpočtu AK prideleného  cez Sekretariát AK (útvar MŠVVaŠ SR)

3.	Rámcový program pobytu:
3.3.2016	vlak z Bratislavy do Berlína s prestupom v Prahe
4.3.2016			pracovná schôdza AMSE (pozri  priložený program)
4.3.2016	vlak z  Berlína do Bratislavy
5.3.2016	                         príchod do Bratislavy v raných hodinách  

4.	Stručný priebeh ZPC:
Ako delegovaný zástupca AK som sa 4. 3. 2016 zúčastnil rokovania AMSE v Berlíne, ktoré viedol jej predseda H. Peters a dopĺňané bolo vystúpeniami H. Davisa za EUA (European University Association) a D. Gordona za WFME (World Federation for Medical Education). Po ich vystúpení nasledoval príspevok  Marie Rosa Fenoll Brunet z Barcelony, ktorá účastníkov oboznámila so skúsenosťami so študentmi a ich mobilitami, ktoré vyplynuli  z projektu, na základe prideleného grantu určeného na zabezpečenie kvality štúdia v medicíne. 
Iniciácia projektu vznikla na základe tej  skutočnosti, že v 54 krajinách (WHO) s 85 členmi AMSE je v súčasnosti 508 lekárskych fakúlt. Ich kvalita významne kolíše, výučba je veľmi diferencovaná (dĺžka štúdia, obsah študijných programov) a navyše  viaceré fakulty neprešli žiadnym akreditačným procesom (uvedený bol príklad  zo SRN, konkrétne  Lekárska fakulta v Drážďanoch. Účastníci rokovania mali za cieľ zjednotenie nárokov na kvalitu vzdelávania na lekárskych fakultách. V tomto kontexte sa zaoberali ako prvým návrhom EÚ zjednotiť dĺžku štúdia, a to na 5-ročné štúdium medicíny. Tento, viac-menej lacnejší, variant štúdia bol účastníkmi odmietnutý a potvrdilo sa zachovanie 6-ročnej dĺžky štúdia. Ďalej sa diskutovalo  o profiláciách pojmov benefit, setup, label a feasibility ako aj o potrebe ochrany pacienta z hľadiska zachovania kvality výučby a výchovy. Na predmetnom zasadnutí, ktoré bolo prvým tohto druhu,  účastníci neprijali jednotný záver, ale  bol odporúčaný pracovný nástroj, ktorý spočíva v spojení postupu lekárskeho vzdelávania cez WFME (World Federation for Medical Education) a ENQA (European Association for Quality Assurance in Higher Education). Takisto nebol schválený ani návrh na vznik novej akreditačnej komisie v EÚ, ktorá by zabezpečovala  akreditáciu len lekárskych fakúlt. 
Na rokovaní  AMSE sa zúčastnilo spolu 28 zástupcov viacerých krajín Európy. Za organizačný nedostatok považujem neúčasť zástupcov z ďalších krajín V4, Česka, Poľska a Maďarska, čo spôsobilo, že región strednej a východnej časti EÚ absentoval.

Na záver boli ohlásené ďalšie termíny zasadaní AMSE:
7. 10. 2016 (Praha): Challenges of doctor mobility in a changing Europe- Standards and recognition for patient safety, EASPA: Third global conference for specialized and professional accreditations in cooperation with ASPA. 
2. 5. 2016 (Berlín):  ASIIN 
3. - 4. 5. 2016 (Berlín): Quality Assurance in Higher Education.  

Materiály zo zasadania budú zaslané zúčastneným stranám s návrhom na ďalší postup akreditácie lekárskych fakúlt v EU poštou a budú vyvesené na stránke AMSE (office@amse-med.eu). 

Prehľad prinesenej dokumentácie
Materiály zo zasadnutia sa nachádzajú na Sekretariáte AK. Prinesené materiály obsahujú aj Position paper Nemecka: Key points on Non-State Medical Education in Germany a  Declarations on policy and practice for medical schools in Europe.

Spôsob zverejnenia výsledkov ZPS, prenos získaných informácií
S výsledkami bude oboznámená Akreditačná komisia na najbližšom zasadnutí (93. ZAK – apríl 2016).
Prínosom je získanie informácie o aktuálnom stave vzdelávania na lekárskych fakultách v krajinách EU a úsilie nájsť riešenia  na zabezpečenie primeranej kvality vzdelávania, vzhľadom na jej súčasnú rozdielnosť. 

Správu vypracoval:  	Andrej Dukát, člen AK  
Dátum:  	10. marca 2016
Správu schválil:  	Mária Holická, riaditeľka SAK